Page:BL Cotton MS Julius A II.djvu/289

 c þe secge. on þam heafde. ⁊ gæð ut þurh þoń muð.

aga me. hwilce wihta beoð oðre tid wif kinnes. ⁊ oðre tid wæpned kinnes.

c þe secge. Bela se fisc on sæ. ⁊ viperus seo næddre. ⁊ Corvus se fugel. þæt is se hrefen.

aga me. for hwam seo sæ si sealt.

c þe secge. for þá þe moẏses wearp on sæ þa tin word ðære æaldan æ. þa ða he worhte þa breda. for þam þe israela folc wurðedon deofol gild.

aga me. hwæt sindon þa twegen fet þa þeo sawul habban sceal.

c þe secge. godes lufu ⁊ manna. ⁊ gif heo ðæra naðer nafað. þanne bẏð heo healt.

aga me. on hu manegum fiðerú sceal seo sawul fleogan. gif heo sceal to heofonum fleogan.

c þe secge. feower. glæwnisse. geþwærnisse. strengþe. ⁊ rihwisnesse.

aga me. hwilc man þære dead ⁊ nære acenned. ⁊ æfter þá deaðe wære eft be bẏried inhis moder innoðe.

c þe secge. þæt wæs Adam se æresta man. for þá eorðe wæs his moder. ⁊ he wæs bebiriged eft in þære eorðan.

aga me. þære burge naman þær sunne up gæð.

c þe secge. Iaiaca heo hatte.

aga me. hwæt hatte þæt þær heo on sætl gæð.